Michael Reiziger

Michael John Reiziger (, lahir 3 Mei 1973) merupakan seorang bekas pemain bola sepak Belanda yang bermain di posisi pertahanan. Selepas beliau mencipta nama di Ajax apabila menjulang trofi Liga Juara-Juara, beliau mewakili empat kelab di empat negara berbeza dan paling terkenal ialah ketika beliau menyarung jersi Barcelona selama tujuh tahun.

Reiziger menghabiskan karier antarabangsanya selama satu dekad bersama pasukan kebangsaan Belanda. Beliau telah mewakili negaranya ke tiga edisi Kejohanan Eropah dan satu edisi Piala Dunia.

Kerjaya kelab
Reiziger dilahirkan di Amstelveen, Belanda. Ibu bapa beliau merupakan orang Suriname. Reiziger memulakan kariernya bersama AFC Ajax dengan membuat debut seawal umur 17 tahun. Di Ajax, beliau telah dipinjam keluar sebanyak dua kali iaitu ke FC Volendam dan FC Groningen.

Sekembalinya Reiziger ke Ajax, beliau menjadi pilihan utama di barisan pertahanan selama dua musim dan antara kejayaan termanis sewaktu di Ajax ialah apabila berjaya merangkul Liga Juara-Juara pada tahun 1995. Pada tahun 1996, beliau melakukan perpindahan ke Milan tetapi malangnya, selepas mengalami kecederaan, beliau pergi meninggalkan Milan untuk berpindah ke FC Barcelona. Reiziger kekal di Barcelona selama tujuh tahun dan pada masa yang sama, Barcelona juga menyambut kedatangan bekas jurulatih Reiziger semasa di Ajax, Louis van Gaal.

Pada tahun 2004, Reiziger berpindah ke Middlesbrough pada perpindahan Bosman. Beliau menjaringkan satu-satunya gol untuk Boro ialah sewaktu menentang Aston Villa pada Disember 2004. Walau bagaimanapun, selepas mengalami beberapa kecederaan, beliau meninggalkan kelab itu dan kembali ke Belanda. Pada dua tahun terakhirnya di PSV, beliau berjaya merangkul dua kejuaraan liga berturut-turut pada musim 2005-06 dan 2006-07. Selain itu, beliau turut bergabung dengan rakan lamanya di Ajax, Barça dan pasukan kebangsaan, iaitu Patrick Kluivert.

Selepas bersara, Reiziger menetap di Barcelona. Beliau kemudian menjadi jurulatih remaja Sparta Rotterdam.

Kerjaya antarabangsa
Reiziger membuat debut untuk pasukan kebangsaan Belanda pada 12 Oktober 1994 menentang Norway. Beliau mewakili negaranya ke kejohanan UEFA Euro 1996, Piala Dunia 1998, Euro 2000 dan Euro 2004 sebelum bersara dari pasukan kebangsaan.Reiziger retires from Dutch cause; UEFA.com, 2 August 2004

Sejurus selepas beliau diikat PSV, Reiziger berkata beliau akan bermain untuk pasukan kebangsaan lagi jika diberi peluang tetapi beliau tidak dipanggil-panggil. Secara keseluruhannya, beliau melakukan 72 penampilan selama sepuluh tahun mewakili Belanda di pentas antarabangsa.

Statistik
 Pasukan kebangsaan BelandaTahunKmnclnGol1994101995501996901997701998111199950200080200150200260200380200470Jumlah721

Gol antarabangsa
 #  Tarikh  Lokasi  Lawan  Skor  Keputusan  Kejohanan <center>1  18 November 1998  Gelsenkirchen, Jerman    <center>0–1  <center>1–1  Persahabatan

Penghargaan

Kelab
Ajax
Eredivisie: 1994–95, 1995–96
Piala KNVB: 1992–93
Perisai Johan Cruijff: 1994, 1995
Liga Juara-Juara UEFA: 1994–95
Piala Super UEFA: 1995
Piala UEFA: 1991–92
Piala Antara Benua: 1995

Barcelona
La Liga: 1997–98, 1998–99
Copa del Rey: 1997–98
Piala Super UEFA: 1997

PSV
Eredivisie: 2005–06, 2006–07

Catatan

Pautan luar

Beijen profile  

Category:Kelahiran 1973
Category:Orang hidup
Category:Pemain bola sepak Belanda
Category:Pemain Ajax Amsterdam
Category:Pemain FC Volendam
Category:Pemain FC Groningen
Category:Pemain PSV Eindhoven
Category:Pemain A.C. Milan
Category:Pemain FC Barcelona
Category:Pemain Middlesbrough F.C.
Category:Pemain UEFA Euro 1996
Category:Pemain Piala Dunia FIFA 1998
Category:Pemain UEFA Euro 2000
Category:Pemain UEFA Euro 2004